Diari Oficial de la Generalitat Valenciana


Sumari del DOGV 6767, del 04-05-2012 (2012/4177)

RESOLUCIÓ de 10 d'abril de 2012, de la Direcció General d'Avaluació, Qualitat i Atenció al Pacient de la Conselleria de Sanitat, per la qual renova l'autorització per a fer trasplantaments renals de l'Hospital Universitari i Politècnic la Fe.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6767

Data del DOGV
:   04-05-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/4177


Data del document
:   10-04-2012

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 10 d'abril de 2012, de la Direcció General d'Avaluació, Qualitat i Atenció al Pacient de la Conselleria de Sanitat, per la qual renova l'autorització per a fer trasplantaments renals de l'Hospital Universitari i Politècnic la Fe. [2012/4177]  
L'Hospital Universitari i Politècnic la Fe va renovar l'autorització per a efectuar trasplantaments renals per mitjà de la Resolució de la Conselleria de Sanitat de 20 d'abril de 2007, i se li va concedir l'autorització extraordinària per a la fer trasplantaments renals mitjançant la Resolució de la Direcció General d'Ordenació, Avaluació i Investigació Sanitària de 4 de febrer de 2011.  
Melchor Hoyos García, director de l'hospital, va presentar la sol·licitud de renovació de l'autorització de l'Hospital Universitari i Politècnic la Fe per a fer trasplantaments renals amb data 20 de març de 2012.  
La Direcció General d'Ordenació i Assistència Sanitària i la Direcció del Programa de Trasplantaments de la Comunitat Valenciana informen favorablement sobre la renovació sol·licitada.  
  
Fonaments jurídics  
1. La Direcció General d'Avaluació, Qualitat i Atenció al Pacient de la Conselleria de Sanitat és competent segons que disposen l'Orde de 26 de febrer de 2008, de la Conselleria de Sanitat, sobre l'autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, el Decret 176/2004, de 24 de setembre, del Consell de la Generalitat, sobre l'autorització sanitària i el Registre Autonòmic de Centres, Servicis i Establiments Sanitaris, i el Decret 111/2011, de 2 de setembre, del Consell, pel qual aprova el Reglament Orgànic i Funcional de la Conselleria de Sanitat i modifica el Decret 25/2005, de 4 de febrer, del Consell, pel qual aprova els estatuts reguladors de l'Agència Valenciana de Salut.  
  
2. Es complix el que establix el Reial Decret 2070/1999, de 30 de desembre, que regula les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits, i s'ha complit el que establix l'Orde de 26 de febrer de 2008 de la Conselleria de Sanitat.  
  
Vistos els antecedents de fet i els preceptes legals esmentats i la resta que s'apliquen, resolc:  
Renovar l'autorització de l'Hospital Universitari i Politècnic la Fe per a fer trasplantaments renals. Esta autorització és vàlida per un període de cinc anys, a partir de la data de la resolució.  
L'autorització es pot revocar en qualsevol moment, si s'alteren o deixen de complir-se els requisits i les consideracions que l'han fet possible. Pel que fa a l'activitat que s'autoritza, el centre queda sotmés a la inspecció i el control de la Conselleria de Sanitat.  
Esta resolució es notifica a les persones interessades amb l'advertiment que no esgota la via administrativa i que hi poden interposar un recurs d'alçada davant del conseller de Sanitat, en el termini d'un mes comptador des de l'endemà de la data de notificació.  
  
València, 10 d'abril de 2012.- El director general d'Avaluació, Qualitat i Atenció al Pacient: Ignacio Ferrer Cervera.